A Bíróság (tizedik tanács) 2013. március 21-i ítélete - Európai Bizottság kontra Francia Köztársaság
(C-197/12. sz. ügy)
(Tagállami kötelezettségszegés - Adózás - Héa - 2006/112/EK irányelv - 148. cikk - Utasok díjazás ellenében történő szállítására vagy kereskedelmi tevékenyég folytatására irányuló bizonyos ügyeletek adómentessége - A nyílt tengeri hajózásra való használat feltétele)
Az eljárás nyelve: francia
Felek
Felperes: Európai Bizottság (képviselők: F. Dintilhac és C. Soulay meghatalmazottak)
Alperes: Francia Köztársaság (képviselők: G. de Bergues, J.-S. Pilczer és D. Colas meghatalmazottak)
Tárgy
Tagállami kötelezettségszegés - A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) 148. cikke a), c) és d) pontjának megsértése - Utasok díjazás ellenében történő szállítására vagy kereskedelmi tevékenyég folytatására irányuló bizonyos ügyeletek adómentessége - A nyílt tengeri hajózásra való használat feltétele - Az irányelvben előírt mentességeket jogtalanul kiterjesztő nemzeti intézkedés összeegyeztethetősége
Rendelkező rész
1)    A Francia Köztársaság - mivel az általános adókódex 262. cikke II. része 2., 3., 6. és 7. pontjában szereplő ügyletek hozzáadottértékadó-mentességét nem rendelte alá a nyílt tengeri hajózásra való használat követelményének az olyan hajók esetében, amelyeket utasok díjazás ellenében történő szállítására és kereskedelmi tevékenyég folytatására használtak - nem teljesítette a közös hozzáadottértékadó-rendszerről szóló, 2006. november 28-i 2006/112/EK tanácsi irányelvből, és különösen ezen irányelv 148. cikke a), c) és d) pontjából eredő kötelezettségeit.
2)    A Bíróság a Francia Köztársaságot kötelezi a költségek viselésére.
____________
1 - HL C 217., 2012.7.21.